
Az EDEM megvalósításának kérdései, avagy az európai védelmi ipari együttműködés lehetőségei a világgazdasági válság árnyékában

A világgazdasági válság alapvetően rázta meg az Európai Unió államait egy olyan időszakban, amelyben a nemzetközi környezet biztonsági faktora amúgy is romló tendenciát mutat. Így dolgozatom középpontjában az a kérdés áll, hogy miképp érintette a krízis az európai védelmi együttműködést és a védelmi ipart. Ennek keretében áttekintem a témához kapcsolódó legfontosabb eredményeket az elmúlt évtizedekből (ezen belül természetesen a védelmi együttműködés kialakulásának folyamatát), az Európai Védelmi Ügynökség tevékenységét, a védelmi ipar jelenlegi struktúráját és azokat a gazdasági, technológiai, társadalmi és politikai (ezen belül a nemzetállami és közösségi sajátos érdekekből eredő) tényezőket, melyek alakítják a szektor jelenét és jövőjét. Munkámban kitérek a témához kapcsolódó magyar érdekekre és lehetőségekre.



